Document ID: 31981R0610

*****
ΚΑΝΟΝΙΣΜΟΣ (ΕΟΚ) αριθ. 610/81 ΤΗΣ ΕΠΙΤΡΟΠΗΣ
της 9ης Μαρτίου 1981
περί τροποποιήσεως του κανονισμού (ΕΟΚ) αριθ. 332/80 «περί ογδόης τροποποιήσεως του κανονισμού (ΕΟΚ) αριθ. 1528/78 περί λεπτομερειών εφαρμογής του καθεστώτος ενισχύσεως για τις αποξηραμένες ζωοτροφές»
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1117/78 του Συμβουλίου της 22ας Μαΐου 1978 περί κοινής οργανώσεως της αγοράς στον τομέα των αποξηραμένων ζωοτροφών (1), όπως τροποιήθηκε τελευταία από την πράξη προσχωρήσεως της Ελλάδος, και ιδίως το άρθρο 6 παράγραφος 3,
Εκτιμώντας:
ότι ο κανονισμός (ΕΟΚ) αριθ. 1528/78 της Επιτροπής (2), όπως τροποιήθηκε τελευταία από τον κανονισμό (ΕΟΚ) αριθ. 26/81 (3), εθέσπισε τις λεπτομέρειες καταβολής ενισχύσεων για τις ζωοτροφές ·
ότι ο κανονισμός (ΕΟΚ) αριθ. 332/80 της Επιτροπής (4) έχει προβλέψει ότι οι ενισχύσεις αυτές δύνανται να προκαταβληθούν, με την επιφύλαξη συστάσεως ασφαλείας που αποδεσμεύεται ευθύς ως αναγνωρισθεί το δικαίωμα ενισχύσεως· ότι εν τούτοις, το μέτρο αυτό περιορίζεται στις αιτήσεις που κατατίθενται μέχρι τις 28 Φεβρουαρίου 1981·
ότι, λαμβανομένης υπόψη της αποκτηθείσας πείρας, πρέπει οι προκαταβολές αυτές της ενισχύσεως να χορηγούνται και πέραν της 28ης Φεβρουαρίου 1981· ότι, κατά συνέπεια, το άρθρο 2 εδάφιο δεύτερο του κανονισμού (ΕΟΚ) αριθ. 332/80 πρέπει να καταργηθεί·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Αποξηραμένων Ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 εδάφιο δεύτερο του κανονισμού (ΕΟΚ) αριθ. 332/80 καταργείται.
Άρθρο 2
Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από 1ης Μαρτίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλες, στις 9 Μαρτίου 1981.
Για την Επιτροπή
Poul DALSAGER
Μέλος της Επιτροπής
(1) ΕΕ αριθ. L 142 της 30. 5. 1978, σ. 1.
(2) ΕΕ αριθ. L 179 της 1. 7. 1978, σ. 10.
(3) ΕΕ αριθ. L 2 της 1. 1. 1981, σ. 19.
(4) ΕΕ αριθ. L 37 της 14. 2. 1980, σ. 11.

Labels: 2
6